23.1.2023.
LV
Eiropas Savienības Oficiālais Vēstnesis
C 23/25
Kūkas iekšpusei jābūt mīkstai un porainai.
Atkarībā no izmantotā sviesta un olu krāsas mīkstuma krāsa var būt no gaiši bēšas līdz dzeltenai.
Garša ir galvenokārt salda, ar spēcīgu sviesta un olu garšu un smaržu; ēdot jābūt jūtamam uz virsmas esošajam cukuram.
Mantecadas taukainās sastāvdaļas mutē rada zināmu mitrumu, kas šo produktu padara vēl mīkstāku.
Mīkstumam ir maiga un samtaina garša.
c) Fizikālķīmiskās īpašības — Mitruma saturs: vismaz 13 % un ne vairāk kā 19 %. — Olbaltumvielas: vismaz 6 %. — Tauki: vismaz 20 % un ne vairāk kā 27 %. — Ogļhidrāti (glikoze): vismaz 45 %. — Pelni: ne vairāk kā 1,70 %. — Ūdens aktivitāte (aw): vismaz 0,7 un ne vairāk kā 0,9.
3.3.
Dzīvnieku barība (tikai dzīvnieku izcelsmes produktiem) un izejvielas (tikai pārstrādātiem produktiem) Produktu “Mantecadas de Astorga” gatavo tikai no šādām sastāvdaļām norādītajās proporcijās: universāli kviešu milti, kuru stiprums ir 100 līdz 150 erg un P/L attiecība ir 0,28 līdz 0,60 (30 % [± 4 %]), vistu olas — čaumalās vai pasterizētas (23 % [± 3 %]), tauki (23 % [± 3 %]) no piena gatavota sviesta un cūku tauku (6–7,8 %) veidā un baltais cukurs (20 % [± 4 %]).
Pēc izvēles var pievienot citas mazsvarīgākas sastāvdaļas, piemēram, medu, glikozes sīrupu, dekstrozi, invertcukuru vai cita veida cukuru (ne vairāk kā 3 % no kopējā cukura daudzuma), kā arī sviesta aromātu, mitruma uzturētājus, irdinātājus, emulgatorus un atļautos konservantus.
3.4.
Konkrēti ražošanas posmi, kas jāveic noteiktajā ģeogrāfiskajā apgabalā Visi ražošanas posmi, proti, tauku apstrāde, olu un cukura kulšana, mīklas gatavošana, pildīšana formiņās, virsmas pārkaisīšana ar cukuru un cepšana, notiek 4. punktā noteiktajā ģeogrāfiskajā apgabalā.
3.5.
Ar reģistrēto nosaukumu apzīmētā produkta griešanas, rīvēšanas, iepakošanas u. c. īpašie noteikumi Produkts jāiepako tajā pašā (reģistrētā) ražotnē, kurā tas gatavots, ievietojot to koka redeļu kastēs, kārbās vai kartona kastēs, un tam jābūt vai nu fasētam, vai nefasētam un ievietotam liela tilpuma plastmasas maisos.
Iepakojums var būt aizvērts dažādos veidos.
3.6.
Ar reģistrēto nosaukumu apzīmētā produkta marķēšanas īpašie noteikumi Uz jebkura iepakojuma, kurā produktu nodod patēriņam, jābūt numurētai sertifikācijas etiķetei, kurā norādīts ES AĢIN simbols un nosaukums “Mantecadas de Astorga”, kā arī AĢIN logotips.
Šīm etiķetēm jābūt piestiprinātām iepakošanas vietā tā, lai tās nevarētu izmantot atkārtoti.
AĢIN logotips ir šāds: